बंगलौर
ऐसा माना जाता है कि 1004 ई० तक यह गंग वंश का भाग था। फिर इस पर 1015 ई० से 1116 ई० तक चोल शासकों ने राज्य किया। इसके बाद होयसल राजवंश का अधिकार रहा। 1537 ई० में यह विजयनगर में जुङ गया। फिर शाहाजी भोंसले ने इस पर राज्य किया। सन् 1698 में मुगल शासक औरंगजेब ने इसे चिक्काराजा वोडयार को दे दिया। 1759 ई० में हैदर अली ने इस पर अधिकार किया। टीपू सुल्तान ने इस पर 1799 ई० तक राज्य किया। इसके बाद इसकी बागडोर अंग्रेजों के हाथ में चली गयी। और अब यह स्वतंत्र भारत के एक राज्य की राजधानी है।
गोहद राज्य
गोहद राज्य भारतीय उपमहाद्वीप मे स्थित एक जाट राज्य था। इसकी स्थापना सन 1505 ईस्वी में महाराजा सिंहदेव जाट ने की थी। महाराजा सिंहदेव द्वितीय ने 1505 में ग्वालियर के निकट गोहद पर जाट शासन की स्थापना की और राज्य की स्थापना की। भीम सिंह राणा गोहद का सबसे प्रसिद्ध शासक था। उसने मुगलों को परास्त किया और अपने साम्राज्य के तहत ग्वालियर पर कब्जा कर लिया, उनके साम्राज्य मे 331 किले शामिल हैं। भीम सिंह राणा ने भी मराठों को हराया। उनकी मृत्यु के बाद छत्तर सिंह ने सन 1761 से 1767 तक ग्वालियर पर शासन किया तथा 1780 में मराठों से ग्वालियर को वापस ले लिया। उसने 1785 तक ग्वालियर पर शासन किया। 1785 में मराठा शासक महादजी सिंधिया ने फिर से ग्वालियर पर कब्जा कर लिया और गोहद पर भी कब्जा कर लिया। 18 साल पहले महाराजा कीरत सिंह जाट गोहद के शासक बने। कीरत सिंह ने गोहद के क्षेत्र को धौलपुर के साथ बदल दिया।